अमेरिका ने मास्टरकार्ड के पूर्व CEO अजय बंगा को वर्ल्ड बैंक अध्यक्ष के लिए नामित किया, राष्ट्रपति बाइडेन ने की घोषणा
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar गृहमंत्री अमित शाह आज कर्नाटक दौरे पर, बेल्लारी में जनसभा को संबोधित करेंगे - पंजाब में AAP विधायक को विजिलेंस की टीम ने किया गिरफ्तार, 4 लाख रुपए रिश्वत लेने का आरोप
अमेरिका ने मास्टरकार्ड के पूर्व CEO अजय बंगा को वर्ल्ड बैंक अध्यक्ष पद के लिए नामित किया है। अमेरिकी राष्ट्रपति जो बिडेन ने गुरुवार को यह जानकारी दी। वर्ल्ड बैंक के वर्तमान प्रमुख डेविड मलपास ने पद छोड़ने की घोषणा कर दी है। वर्ल्ड बैंक का अध्यक्ष आम तौर पर अमेरिकी होता है, जबकि अंतर्राष्ट्रीय मुद्रा कोष (IMF) का प्रमुख पारंपरिक रूप से यूरोपीय होता है।
63 वर्षीय बंगा भारतीय-अमेरिकी हैं और वर्तमान में इक्विटी फर्म जनरल अटलांटिक में वाइस चेयरमैन हैं। उन्हें 2016 में पद्मश्री से सम्मानित किया गया था। अमेरिका वर्ल्ड बैंक में सबसे बड़ा शेयर होल्डर है। अध्यक्ष बनने के लिए नामित व्यक्ति के नाम को बैंक के एक्जीक्यूटिव डायरेक्टर्स के बोर्ड की मंजूरी मिलना जरूरी होता है।
परंपरागत रूप से अमेरिका जिस व्यक्ति को अध्यक्ष के रूप में नामित करता है बैंक के एक्जीक्यूटिव डायरेक्टर्स का बोर्ड उसी नाम को मंजूरी दे देता है। अध्यक्ष का कार्यकाल पांच साल होता है।
आज की अन्य बड़ी खबरें...
असम राइफल्स ने ड्रग तस्कर पकड़ा, 26 करोड़ रुपए की ड्रग्स जब्त
असम राइफल्स की मोरेह बटालियन ने फाइचम वेंग से एक ड्रग तस्कर को पकड़ा है। उसके कब्जे से 56 किलोग्राम से अधिक वजन वाली ड्रग्स जब्त की। ड्रग्स की अंतरराष्ट्रीय बाजार में कीमत लगभग 26 करोड़ रुपए है।
तमिलनाडु में आतंकियों के घुसने की सूचना, पुलिस हाई अलर्ट पर
तमिलनाडु में कुछ आतंकियों की मौजूदगी की सूचना के बाद राज्य में पुलिस को हाई अलर्ट कर दिया गया है। केंद्रीय खुफिया एजेंसियों से राज्य में कुछ इस्लामिक आतंकियों की मौजूदगी की सूचना मिली है।
हावड़ा में हावड़ा-अमता लोकल ट्रेन के 3 डिब्बे पटरी से उतरे, ट्रेनों की आवाजाही पर असर
पश्चिम बंगाल के हावड़ा में गुरुवार को हावड़ा-अमता लोकल ट्रेन के 3 डिब्बे पटरी से उतर गए। हादसा माजू रेलवे स्टेशन के पास हुआ। इससे ट्रेनों की आवाजाही कुछ देर प्रभावित रही। बाद में दुर्घटना राहत ट्रेन के साथ दक्षिण पूर्व रेलवे के अधिकारी मौके पर पहुंचे। किसी के हताहत होने की सूचना नहीं है।
पहली मध्यम दूरी की जमीन से हवा में मार करने वाली मिसाइल (MRSAM) रेजिमेंट को पूर्वी कमान में तैनात किया 
पहली मध्यम दूरी की जमीन से हवा में मार करने वाली मिसाइल (MRSAM) रेजिमेंट को पूर्वी कमान में तैनात किया गया है। रेजिमेंट को डीआरडीओ में स्वदेशी रूप से विकसित वेपन सिस्टम (MRSAM) से लैस किया गया है। गुवाहाटी डिफेंस पीआरओ ने यह जानकारी दी।
MP की महिला की मद्रास हाईकोर्ट में अर्जी- परिवार मेरी बलि दे देगा, भाई को भी मार दिया; उन्हें भाजपा-संघ का सपोर्ट
मध्य प्रदेश की महिला ने बलि चढ़ाने की आशंका से पर्याप्त पुलिस सुरक्षा की मांग करते हुए मद्रास हाईकोर्ट का दरवाजा खटखटाया है। 23 साल की महिला ने आरोप लगाया कि उसकी सौतेली मां सहित परिवार के सदस्य उसकी बलि देने की कोशिश कर रहे हैं। इस बात का पता चलते ही वह तमिलनाडु भाग गई। वह अब वहीं रह रही है। उसने कहा कि उसके माता-पिता प्रभावशाली हैं। उन्हें RSS और भाजपा का समर्थन प्राप्त है। इसलिए उसने उनके खिलाफ पहले कोई शिकायत नहीं की है।
उसने कहा कि उसके परिवार ने पहले ही उसके 10 साल के भाई और दो अन्य अज्ञात लोगों की बलि दी है। इसलिए एक दोस्त की मदद से वह तमिलनाडु आ गई क्योंकि यह महिलाओं के लिए सुरक्षित जगह है।महिला ने बताया कि वह अखिल भारतीय विद्यार्थी परिषद की पूर्णकालिक कार्यकर्ता थी। केवल माता-पिता के कारण संगठन में शामिल हुई थी। महिला ने अर्जी में कहा कि उसने कोर्ट से गुहार इसलिए लगाई है कि उसकी जान को खतरा है। उसे डर है कि वह मानव बलि के नाम पर मार दी जाएगी।
पटना में BTSC कैंडिडेट्स पर लाठीचार्ज, VIDEO:4 साल से पेंडिंग है रिजल्ट; BJP ऑफिस का घेराव करने जा रहे थे
पटना में पुलिस ने BTSC कैंडिडेट्स पर लाठीचार्ज किया है। इन कैंडिडेट्स का रिजल्ट 4 साल से पेंडिंग है। इसे जारी करने की मांग को लेकर गुरुवार सुबह से कैंडिडेट्स सड़कों पर उतरे थे। साढ़े 12 बजे ये कैंडिडेट्स बीजेपी ऑफिस का घेराव करने जा रहे थे। इसी दौरान पुलिस ने उन्हें रोका।
इसके बाद कुछ लोगों ने पुलिस के साथ धक्का-मुक्की शुरू कर दी। पुलिस ने लाठीचार्ज कर सभी को वहां से हटाया। मौके पर भारी पुलिस फोर्स तैनात किया गया है। पूरी खबर यहां पढ़ें...
दिल्ली शराब घोटाला मामले में अरविंद केजरीवाल के पर्सनल असिस्टेंट को समन, ED ने पूछताछ के लिए बुलाया
दिल्ली शराब घोटाला मामले में प्रवर्तन निदेशालय ( ED) ने गुरुवार को मुख्यमंत्री अरविंद केजरीवाल के पर्सनल असिस्टेंट से पूछताछ कर रही है। जांच एजेंसी ने उन्हें पूछताछ के लिए समन भेजा था।
माना जा रहा है कि इस केस से जुड़े अहम पहलुओं पर अब ED ने केजरीवाल के पर्सनल सेक्रेटरी को रडार पर लेने वाला है। इस मामले में ED ने हाल ही में दिल्ली के डिप्टी CM मनीष सिसोदिया से भी पूछताछ की थी।
जयललिता की पार्टी के अंतरिम महासचिव बने रहेंगे पलानीस्वामी, सुप्रीम कोर्ट ने पनीरसेल्वम की याचिका खारीज की
सुप्रीम कोर्ट ने गुरुवार को मद्रास हाई कोर्ट के उस फैसले को बरकरार रखा, जिसमें एडप्पादी पलानीस्वामी (EPS) को अन्नाद्रमुक (AIADMK) के अंतरिम महासचिव के रूप में बने रहने की अनुमति दी गई थी। शीर्ष अदालत ने कहा कि इस आदेश का ओ पनीरसेल्वम (OPS) और EPS के बीच विवाद को लेकर हाईकोर्ट में चल रहे मामले पर कोई असर नहीं पड़ेगा।
हाईकोर्ट के फैसले को चुनौती देने वाली याचिका पार्टी नेता और तमिलनाडु के पूर्व मुख्यमंत्री ओ पनीरसेल्वम ने दायर की थी। सुप्रीम कोर्ट ने 2 सितंबर को हाईकोर्ट के फैसले के खिलाफ OPS की याचिका को अब खारिज कर दिया है। पूरी खबर यहां पढ़ें...
अफगानिस्तान और ताजिकिस्तान में 6.8 तीव्रता का भूकंप, चीन से सटे इलाकों तक असर
अफगानिस्तान और तजाकिस्तान में गुरुवार को भूकंप के तेज झटके महसूस किए गए। रिक्टर स्केल पर भूकंप की तीव्रता 6.8 मापी गई। रिपोर्ट्स के मुताबिक, भूकंप का असर चीन से सटे इलाकों तक हुआ है। US जियोलॉजिकल सर्वे के मुताबिक, तजाकिस्तान में सुबह 6:07 बजे 6.7 तीव्रता का भूकंप आया। इसका केंद्र फैजाबाद से 265 किलोमीटर दूर बताया जा रहा है। इसका केंद्र अफगान-चीन बॉर्डर पर गोर्नो-बदख्शां प्रांत में था।
बिहार के रोहतास मालगाड़ी के 13 डिब्बे पटरी से उतर, 5 क्षतिग्रस्त
बिहार के रोहतास में गुरुवार सुबह एक मालगाड़ी पटरी से उतर गई। मालगाड़ी के 13 डिब्बे पटरी से उतरे थे जिसमें से 5 डिब्बे क्षतिग्रस्त हुए हैं। DFCC के मुख्य प्रबंधक पवन कुमार ने कहा कि हमारी प्राथमिकता है कि ट्रैक को ठीक करके मालगाड़ी का परिचालन किया जाए।
अमेरिका के अरकंसास में एयरक्राफ्ट क्रैश, पर्यावरण से जुड़ी फर्म के 5 वर्कर्स की मौत
अमेरिका के आर्कन्सा की राजधानी लिटिल रॉक में इंडस्ट्रियल एरिया के पास एयरक्राफ्ट क्रैश हो गया। जिसमें 5 लोगों की मौत हो गई। मारे गए सभी पांच लोग एक इंवारमेंट कंसल्टिंग फर्म के कर्मचारी थे।
पंजाब में AAP विधायक को विजिलेंस की टीम ने किया गिरफ्तार, 4 लाख रुपए रिश्वत लेने का आरोप
पंजाब विजिलेंस ब्यूरो ने आम आदमी पार्टी (AAP) के विधायक अमित रतन कोटफत्ता को गिरफ्तार किया है। अमित रतन बठिंडा देहात से विधायक हैं। कुछ दिन पहले बठिंडा में उनके प्राइवेट पीए रिशम सिंह को 4 लाख रिश्वत लेते समेत पकड़ा गया था। उस वक्त विधायक से भी करीब 4 घंटे तक सर्किट हाउस में पूछताछ की गई थी। पूरी खबर यहां पढ़ें...
गृहमंत्री अमित शाह आज कर्नाटक दौरे पर, बेल्लारी में जनसभा को संबोधित करेंगे
केंद्रीय गृह मंत्री अमित शाह आज कर्नाटक का दौरा करने वाले हैं। वे बेंगलुरु में 'भारतीय राजनीति के 65 साल का परिदृश्य और मोदी के नेतृत्व में व्यापक बदलाव' विषय पर एक संवाद सत्र को संबोधित करेंगे। साथ ही वे बेल्लारी में जनसभा में भी शामिल लेंगे।
हरियाणा के मुख्यमंत्री मनोहर लाल खट्टर चंडीगढ़ विधानसभा में पेश करेंगे राज्य का बजट
हरियाणा के मुख्यमंत्री मनोहर लाल खट्टर चंडीगढ़ विधानसभा में 2023-24 का बजट पेश करने वाले है। 20 फरवरी से विधानसभा का बजट सत्र शुरू हो चुका है। वहीं सत्र का दूसरा चरण 17 मार्च से शुरू होगा और 22 मार्च तक चलेगा। इस तरह बजट सत्र कुल एक महीने तक चलेगा, लेकिन कार्यवाही सिर्फ 8 दिन होगी।